Diari Oficial de la Generalitat Valenciana


Sumari del DOGV 2021, del 11-05-1993 (1993/827921)

ORDRE de 24 de març, de 1993, de la Conselleria de Cultura, Educació i Ciència, per la qual estableix les normes per a l'admissió d'alumnat en centres d'Ensenyament Infantil, dependents d'aquesta conselleria, durant el curs 1993/94.
----------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1993/03/24/(6)/dof/vci/html**

### Dades del document

Número de DOGV
:   2021

Data del DOGV
:   11-05-1993

Secció del DOGV
:   DISPOSICIONS GENERALS

Número del document
:   1993/827921


Data del document
:   24-03-1993

Organisme emissor
:   Conselleria de Cultura, Educació i Ciència

Tipus de document
:   Ordre

Ordre de 24 de març de 1993, de la Conselleria de Cultura, Educació i Ciència, per la qual estableix les normes per a l'admissió d'alumnat en centres d'Ensenyament Infantil, dependents d'aquesta conselleria, durant el curs 1993/94.  
L'admissió d'alumnat en els centres d'Ensenyament Infantil dependents d'aquesta Conselleria de Cultura, Educació i Ciència, per al curs escolar 1993/94, es regirà pel que disposa l'ordre següent:  
I. Normes generals  
1. En l'admissió d'alumnat no podrà establir-se cap discriminació per raons ideològiques, religioses, morals, socials, de raça o de naixement.  
2. La continuïtat en el centre no requerirà un nou procés d'admissió.  
3. Per tal de ser preinscrit i admès en un centre d'Ensenyament Infantil cal complir el requisit de l?edat,' és a dir, haver nascut entre 1990 i 1993, inclusivament.  
4. L'admissió d'alumnes no podrà condicionar-se en cap moment al fet d'utilitzar o no el menjador, la qual cosa serà voluntària.  
5. L'admissió de xiquets/es amb minusvàlues psíquiques, sensorials o motrius, es regirà per les mateixes normes que per a la resta de l'alumnat, si bé s'haurà d'aportar una valoració del grau de minusvàlua i el programa de desenvolupament individual corresponent, elaborat per un servei psicopedagògic escolar. Caldrà tenir en compte, com a criteri, la conveniència de no formar part del mateix grup xiquet/es que necessiten atencions educatives substancialment distintes, bé de caràcter pedagògic, bé d'atenció o d'altra naturalesa.  
II. Criteris d'admissió  
L'admissió d'alumnat en els centres d'Ensenyament Infantil dependents d'aquesta Conselleria de Cultura, Educació i Ciència, quan no hi baja prou places per tal d'atendre totes les sol·licituds d'ingrés, es regirà pels criteris prioritaris de:  
a. Situació laboral dels pares.  
b. Renda anual de la unitat familiar.  
c. Proximitat del domicili.  
d. Existència de germans/es matriculats/des en el centre.  
A. La situació laboral dels pares serà tinguda en compte quan concórrega la circumstància que el pare i la mare siguen treballadors en activitat.  
B. La renda anual de la unitat familiar serà considerada en funció de las situacions següents:  
1. Rendes inferiors al salari mínim interprofessional.  
2. Rendes que oscil·len entre el salari mínim interprofessional i el doble d'aquest.  
3. Rendes que oscil·len entre el doble i el quàdruple del salari mínim interprofessional.  
4. Rendes superiors al quàdruple del salari mínim interprofessional.  
C. La proximitat del domicili s'avaluarà d'acord amb les circumstàncies següents:  
1. Alumnat domiciliat en l?àrea d'influència del centre.  
2. Alumnat domiciliat en àrees d'influència veïnes o limítrofes a la del centre.  
3. Alumnat domiciliat en el mateix districte, municipi o comarca del centre.  
4. Alumnat el domicili del qual no es trobe en cap de les circumstàncies anteriors.  
L'àrea d'influència, quedarà fixada pel consell escolar Municipal.  
El lloc de treball dels pares o tutors podrà ser considerat com a domicili d'aquests a efectes de barem, sempre que, a judici dels òrgans competents per a l'admissió, hi haja causa justificada.  
D. L'existència de germans/es matriculats en el centre i que hagen confirmat la matrícula en el centre per al curs escolar 1993/94 es valorarà d'acord amb el nombre d'aquests.  
A més dels criteris prioritaris anteriors, l'admissió d'alumnat es regirà pels criteris complementaris següents:  
a. Condició d'emigrant de l'alumne/a, dels seus pares o tutors durant els tres últims anys.  
b. Existència de discapacitacions físiques, psíquiques o sensorials de l'alumne/a, dels seus pares o germans/nes en edat escolar.  
c. Situació de família nombrosa.  
d. Qualsevol altra circumstància que siga objectivament considerada pel consell escolar del centre.  
Els criteris prioritaris i complementaris d'admissió s'aplicaran amb caràcter concurrent d'acord amb el barem que figura en l'annex I.  
III. Normes addicionals  
Una vegada acabat el procés d'escolarització, la direcció del centre trametrà a la direcció territorial de Cultura i Educació corresponent, la documentació necessària per tal que es coneguen els resultats d'aquest procés en el respectiu àmbit territorial.  
El fet de no observar els criteris d'admissió, o l'aplicació d'aquells que vulneren el que estableix aquesta ordre per part dels centres suposarà l?obertura d'expedient administratiu per a determinar les possibles responsabilitats en què hagués pogut incórrer.  
IV. Procediment administratiu  
1. Una vegada efectuada la ratificació de l'alumnat que queda en el centre (annex II), el director d'aquest publicarà al tauler d'anuncis la convocatòria d'admissió, i aquest s'acollirà al calendari que s'indica en l'annex III.  
2. L'admissió d'instàncies de sol·licitud de plaça es realitzarà en cada centre. S'admetran totes les sol·licituds de xiquets/es d'edats compreses entre 0 i 3 anys.  
La direcció del centre haurà de comprovar que la sol·licitud s'ha emplenat amb totes les dades necessaris per a fer el barem.  
Així mateix, si algunes dades, o la problemàtica familiar, no queden suficientment explicitats en els apartats de l'imprès, caldrà ressenyar-los breument en l'apartat d'«observacions», i també tota la informació de què es dispose i es considere convenient tenir en compte.  
3. Els expedients seran baremats pel consell escolar segons s'especifica en l'annex I.  
4. Una vegada estudiades i baremades les sol·licituds, s'efectuarà l'admissió de l'alumnat, i es cobriran els mòduls de xiquets/es amb el nombre màxim que s'indica en l'annex IV.  
En cas que hi haja sol·licituds amb el mateix nombre de punts, el consell escolar acordarà la fórmula per a ordenar les sol·licituds. En cas que no hi haja acord exprés, les sol·licituds que hagen obtingut empat s'ordenaran i s'ubicaran en primer lloc aquelles on figuren germans que hagen confirmat la matrícula en el centre, a continuació aquelles en què el pare i la mare siguen treballadors en activitat, després aquelles en què hi haja discapacitacions, les seguiran les que siguen família nombrosa, les que tinguen la condició d'emigrant i finalment s'ordenaran de menor a major renda.  
Cas de continuar l?empat aquest es resoldrà per atzar.  
La llista d'admissions es farà pública en l?escola, i s'ajustarà al model de l'annex VI.  
Amb les sol·licituds no admeses es confeccionarà una llista d'espera a partir d'un barem, segons el model que figura en l'annex VII, per tal de cobrir les possibles baixes que s'hi puguen produir. Una vegada vist el nombre de vacants, la direcció comunicarà als pares, seguint l?ordre de la llista, l'admissió dels xiquets/es.  
5. Les reclamacions que, si escau, s'interposen contra la relació provisional d'alumnes admesos, s'adreçaran al consell escolar que haurà de resoldre-les abans de la publicació de la llista definitiva d'alumnes admesos.  
En el supòsit de no rebre contestació expressa del consell escolar en el terme establert, la reclamació és presumirà desestimada.  
Contra la decisió d'aquest podrà reclamar-se davant el director territorial de Culturaol Educació corresponent, en el termini de 15 dies.  
Contra aquesta resolució cabrà interposar recurs ordinari davant la Direcció General de Centres Docents.  
Les reclamacions en segona instància i els recursos ordinaris hauran de resoldre's dins d'un termini que garantesca l?escolarització adequada de l'alumnat. Quan no es reba contestació expressa, s'entendran desestimats per silenci negatiu, en aplicació de la Llei de Règim Jurídic de les Administracions Públiques i del Procediment Administratiu Comú.  
V. Documentació general  
1. Instància de sol·licitud (annex V).  
2. Fotocòpia del llibre de família, on consten tots els fil que la composen.  
3. Certificació dels ingressos anuals de la unitat familiar.  
Sense perjudici de la facultat de l?òrgan competent de cada centre de recaptar dels sol·licitants la documentació que considere necessària per a la justificació, en cada cas, de les retribucions o circumstàncies, al·legades, aquestes s'acreditaran amb la documentació següent:  
a. La renda anual de la unitat familiar es justificarà mitjançant l'aportació d'una còpia de la declaració de l?Impost sobre la Renda de les Persones Físiques dels membres de la unitat familiar, corresponent a l?exercici fiscal de l'any anterior, segellada per alguna de les oficines habilitades pel Minister i d'Economia i Hisenda.  
b. Els treballadors autònoms hauran d'aportar també una còpia de l?estimació objectiva singular corresponent a l'any anterior.  
c. En el cas que el sol·licitant no aporte la documentació fiscal esmentada, se li assignarà la puntuació mínima prevista per al criteri de renda anual de la unitat familiar, en el barem que figura en l'annex I, tret del cas que aquest acredite suficientment que la unitat familiar a la qual pertany no percep les rendes mínimes a partir de les quals hi ha l?obligació de presentar les citades declaracions.  
4. El domicili es justificarà mitjançant la presentació d'una fotocòpia del rebut actualitzat de l'aigua, la llum o el telèfon, o del contracte de lloguer. El lloc del treball, si pertoca, s'acreditarà mitjançant l'aportació de certificació emesa per l?empresa.  
5. L'existència de germans/es que hagen confirmat la plaça en el centre serà certificada pel director d'aquest.  
6. Els criteris complementaris s'acreditaran mitjançant les certificacions o documents que es consideren procedents en cada cas.  
VI. Documentació específica  
Si l'alumne/a és admès, haurà d'aportar, per tal que la matrícula siga efectiva, el document sanitari obligatori per a l?inici d'etapa educativa, establert per l?Ordre de 14 de gener de 1993 (DOGV de 3 de febrer), de la Conselleria de Sanitat i Consum. Aquest document es facilitarà juntament amb l'imprès de sol·licitud de plaga o en els centres sanitaris, i haurà de ser emplenat gratuïtament pel facultatiu que tinga al seu càrrec el control sanitari de l'alumne/a.  
VII. Quotes  
Els preus pels serveis d'Ensenyament Infantil, seran aquells que determine la Conselleria de Cultura, Educació i Ciència per al curs 1993/94.  
VIII. Disposicions finals  
Primera  
Autoritze la Direcció General de Centres Docents per a de dictar les resolucions que es consideren necessàries per a dur a terme el que estableix aquesta ordre.  
Segona  
El/la director/a de cada centre adoptarà les mesures necessàries perquè aquesta disposició siga publicada en llocs de fàcil accés al públic.  
La Inspecció Educativa vetlarà pel compliment del que estableix aquesta ordre.  
València, 24 de març de 1993.  
El Conseller de Cultura, Educació i Ciència,  
ANDREU LOPEZ I BLASCO  
ANNEX I  
Criteris prioritaris  
Renda anual de la unitat familiar  
a) Rendes inferiors al salari mínim interprofessional: 4 punts.  
b) Rendes que oscil·len entre el salari mínim interprofessionai i el doble d'aquest: 3 punts.  
c) Rendes que oscil·len entre el doble i el quàdruple del salari mínim interprofessional: 2 punts.  
d) Rendes superior al quàdruple del salari mínim interprofessional: 1 punt.  
Proximitat del domicili  
a) Alumnat domiciliat en l?àrea d'influència del centre: 4 punts.  
b) Alumnat domiciliat en àrees d'influència veïnes o limítrofes a la del centre: 3 punts.  
c) Alumnat domiciliat en el mateix districte o zona: 2 punts.  
d) Alumnat el domicili del qual no es trobe en cap de les circumstàncies anteriors: 1 punt.  
Existència de germans matriculats en el centre  
a) Primer germà matriculat en el centre:  
2 punts.  
b) Segon germà matriculat en el centre: 1 punt.  
c) Per cada germà més matriculat en el centre: 0,5 punts. Pare i mate treballadors: 2 punts.  
Criteris complementaris  
a) Condició d'emigrant de l'alumne, dels seus pares o tutor en els tres últims anys: 1 punt.  
b) Existència de discapacitacions psíquiques o sensorials de l'alumne, dels pares o dels germans en edat escolar: 1 punt.  
c) Situació de família nombrosa: 1 punt.  
d) Qualsevol altra circumstància que siga considerada per l?òrgan competent del centre (consell escolar): 1 punt.  
ANNEX II  
Ratificació de la plaça  
Centre d'Ensenyament Infantil:  
Localitat:  
Sr./Sra.:  
Ratifique l'assistència per al pròxim curs escolar 1993/94, del/de la meu/a fill/a:, nascut/da el: de: de 19...  
..., de... de 1993.  
ANNEX III  
Calendari  
Fixació de l?àrea d'influència dins de cada municipi: abans del 17 de maig.  
Ratificació de plaça i exposició de vacants: abans del 17 de maig.  
Convocatòria d'admissió amb la publicació de les àrees d'influència: abans del 17 de maig.  
Presentació d'instàncies: del 18 fins al 28 de maig.  
Barem i selecció de sol·licituds: del 31 de maig fins al 3 de juny.  
Publicitat de la llista provisional d'admesos i no admesos: 4 de juny.  
Presentació de reclamacions: del 4 fins al 10 de juny.  
Publicació de llista definitiva: 14 de juny.  
Formalització de matrícula d'alumnes admesos: del 15 fins al 30 de juny.  
ANNEX IV  
Ratio centres d'Ensenyament Infantil  
Edats Educador/xiquets  
0 a 1 any 1 cada 5/7  
1 a 2 anys 1 cada 9/11  
2 a 3 anys 1 cada 12/14  
3 a 4 anys 1 cada 18/20  
Observacions: no es constituirà cap grup si no posseeix el mínim establert per a cada mòdul.  
ANNEX V  
Intància de sol·litud  
1. Dades personals de l'alumne  
1.1 Nom i cognoms ...  
1.2 Data de naixement..., lloc ...  
1.3 Domicili actual ...  
1.4 Localitat ..., telèfon ...  
1.5 Telèfon d'urgència ...  
2. Dades familiars  
2.1 Pare o tutor  
Nom i cognoms   
Data de naixement   
Professió   
Domicili professional   
2.3 Fills  
 Nom Edat Estudis/Treball  
   
   
   
   
   
   
   
   
   
2.4 Grup d'edat per al qual sol·licita plaça   
2.5 ¿Ha estat escolaritzat anteriorment?   
 No Sí Nom del centre   
2.6 ¿Hi ha cap membre amb discapacitacions en la família?  
 No Sí Núm.   
2.7 ¿Té germans/es matriculats/des en el centre sol·licitat?  
 No Sí Núm.   
Si se sol·licita plaça per a altres germans/es indiqueu el grup d'edat   
2.8 Altres dades (emigrant retornat, trasllat, etc.)  
   
2.9 ¿Sol·licita plaça de menjador?  
 No ( ) Sí ( )  
3. Ingressos anuals de la unitat familiar  
Ingressos:  
1. Pare   
2. Mate   
3. Altres membres   
 TOTAL:   
4. Altres observacions d'interés:   
 , de de 1993.  
Veure annex


Còpia Permalink ELI